Vyhodnotenie medzirezortného pripomienkového konania

Návrh nariadenia vlády Slovenskej republiky , ktorým sa dopĺňa nariadenie vlády Slovenskej republiky č. 432/2012 Z. z., ktorým sa ustanovujú požiadavky na ochranu zvierat počas usmrcovania 

Spôsob pripomienkového konania	Návrh nariadenia vlády sa predkladá na skrátené legislatívne konanie z dôvodu nedodržania lehoty určenej na implementáciu nariadenia a z dôvodu naliehavého riešenia danej problematiky. 	
Počet vznesených pripomienok, z toho zásadných	22  / 0 	
Počet vyhodnotených pripomienok	22 	
		
Počet akceptovaných pripomienok, z toho zásadných	19  / 0 	
Počet čiastočne akceptovaných pripomienok, z toho zásadných	3  / 0 	
Počet neakceptovaných pripomienok, z toho zásadných	0  / 0 	
		
Rozporové konanie (s kým, kedy, s akým výsledkom)		
Počet odstránených pripomienok		
Počet neodstránených pripomienok		

Sumarizácia vznesených pripomienok podľa subjektov
Č.	Subjekt	Pripomienky do termínu	Pripomienky po termíne	Nemali pripomienky	Vôbec nezaslali	
1 .	Ministerstvo spravodlivosti Slovenskej republiky 	 	 	x 	 	
2 .	Ministerstvo vnútra Slovenskej republiky 	1 (1o,0z) 	 	 	 	
3 .	Ministerstvo financií Slovenskej republiky 	3 (3o,0z) 	 	 	 	
4 .	Ministerstvo kultúry Slovenskej republiky 	3 (3o,0z) 	 	 	 	
5 .	Ministerstvo hospodárstva Slovenskej republiky 	1 (1o,0z) 	 	x 	 	
6 .	Ministerstvo dopravy, výstavby a regionálneho rozvoja Slovenskej republiky 	3 (3o,0z) 	 	 	 	
7 .	Ministerstvo pôdohospodárstva a rozvoja vidieka Slovenskej republiky 	 	 	 	x 	
8 .	Ministerstvo obrany Slovenskej republiky 	2 (2o,0z) 	 	 	 	
9 .	Ministerstvo zahraničných vecí a európskych záležitostí Slovenskej republiky 	1 (1o,0z) 	 	 	 	
10 .	Ministerstvo práce, sociálnych vecí a rodiny Slovenskej republiky 	1 (1o,0z) 	 	 	 	
11 .	Ministerstvo životného prostredia Slovenskej republiky  	 	 	x 	 	
12 .	Ministerstvo školstva, vedy, výskumu a športu Slovenskej republiky 	2 (2o,0z) 	 	 	 	
13 .	Ministerstvo zdravotníctva Slovenskej republiky 	 	 	x 	 	
14 .	Úrad vlády Slovenskej republiky 	 	 	 	x 	
15 .	Protimonopolný úrad Slovenskej republiky 	 	 	x 	 	
16 .	Štatistický úrad Slovenskej republiky 	2 (2o,0z) 	 	 	 	
17 .	Úrad geodézie, kartografie a katastra Slovenskej republiky 	 	 	x 	 	
18 .	Úrad jadrového dozoru Slovenskej republiky 	 	 	x 	 	
19 .	Úrad pre normalizáciu, metrológiu a skúšobníctvo Slovenskej republiky 	 	 	x 	 	
20 .	Úrad pre verejné obstarávanie 	 	 	x 	 	
21 .	Úrad priemyselného vlastníctva Slovenskej republiky 	 	 	x 	 	
22 .	Správa štátnych hmotných rezerv Slovenskej republiky 	 	 	x 	 	
23 .	Národný bezpečnostný úrad 	 	 	 	x 	
24 .	Národná banka Slovenska 	 	 	x 	 	
25 .	Odbor aproximácie práva sekcie vládnej legislatívy Úradu vlády SR 	1 (1o,0z) 	 	 	 	
26 .	Najvyšší kontrolný úrad Slovenskej republiky 	 	 	x 	 	
27 .	Najvyšší súd Slovenskej republiky 	 	 	 	x 	
28 .	Generálna prokuratúra Slovenskej republiky 	1 (1o,0z) 	 	 	 	
29 .	Konfederácia odborových zväzov Slovenskej republiky 	1 (1o,0z) 	 	 	 	
30 .	Asociácia zamestnávateľských zväzov a združení Slovenskej republiky 	 	 	x 	 	
31 .	Odbor zmeny klímy 	 	 	 	x 	
	SPOLU	22 (22o,0z) 	0 (0o,0z) 	14 	5 	

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:	
O – obyčajná	A – akceptovaná	
Z – zásadná	N – neakceptovaná	
	ČA – čiastočne akceptovaná	

Subjekt	Pripomienka	Typ	Vyh.	Spôsob vyhodnotenia	
MV SR 	Čl. I 
K čl. I.: : Odkazy a poznámky pod čiarou k odkazom odporúčame dať do súladu s bodom 21 a 22 prílohy č. 5 Legislatívnych pravidiel vlády Slovenskej republiky, podľa ktorých odkazy a poznámky pod čiarou sa číslujú priebežne, nariadenie vlády Slovenskej republiky č. 432/2012 Z. z., ktorým sa ustanovujú požiadavky na ochranu zvierat počas usmrcovania už obsahuje 19 odkazov a poznámok pod čiarou k odkazom. Zároveň odporúčame prehodnotiť zavedenie legislatívnej skratky „posudok znalca“, pretože táto legislatívna skratka je použitá následne v celom znení nariadenia len raz, a to v nasledujúcej vete. Podľa bodu 8 prílohy č. 5 Legislatívnych pravidiel vlády Slovenskej republiky legislatívnu skratku možno použiť len tam, kde má svoje opodstatnenie, najmä vtedy, keď sa slová, ktoré má skratka nahradiť, opakujú v texte viackrát (následne najmenej 2 x). 	O 	A 	Pripomienka zapracovaná do textu. 	
MF SR 	Všeobecne 
Beriem na vedomie, že návrh nebude mať vplyv na rozpočet verejnej správy. 	O 	A 	Pripomienka akceptovaná. 	
MF SR 	Všeobecne 
Návrh je potrebné zosúladiť s čl. 6 Legislatívnych pravidiel vlády SR (napr. v čl. I novelizačnom bode vo štvrtej vete vypustiť slová „a to“ ako nadbytočné) a s prílohou č. 5 týchto pravidiel (ďalej len „príloha LPV“) [napr. uvádzaciu vetu novelizačného bodu zosúladiť s bodom 41 písm. c) prílohy pravidiel, prvú vetu a druhú vetu novelizačného bodu zosúladiť s bodom 3 prílohy LPV, číslovanie odkazov a poznámok pod čiarou k týmto odkazom zosúladiť s bodom 21 druhým odsekom prílohy LPV, poznámku pod čiarou k odkazu 1 zosúladiť s bodom 48 druhým odsekom prílohy LPV]. 	O 	A 	Priomienka zapracovaná do textu. 	
MF SR 	K čl. I nový bod 6 
V čl. I novom bode 6 odporúčam prehodnotiť znenie tretej vety, pretože posudok znalca sa asi nemá vyžadovať „pri (každom) zabíjaní“ a pre každé „použitie strelnej zbrane“. 	O 	A 	Pripomienka zapracovaná do textu. Posudok znalca sa vyžaduje iba na nepolovnú plochu s výnimkou prípadu podľa § 22 ods. 4 písm. d) zákona č. 39/2007 Z. z. o veterinárnej starostlivosti v znení neskorších predpisov 	
MK SR 	Vlastný materiál 
Na začiatku dopĺňaného textu odporúčame uviesť spodnú úvodzovku a odkazy odporúčame uvádzať za interpunkčnými znamienkami.  	O 	A 	Pripomienka zapracovaná do textu. 	
MK SR 	Vlastný materiál 
Odporúčame prečíslovať odkazy a poznámky pod čiarou k týmto odkazom. V prílohe č. 2 časti III sa v bode 1 uvádza odkaz 18 a v bode 5 odkaz 19.  	O 	A 	Pripomienka zapracovaná do textu. 	
MK SR 	Vlastný materiál 
Upozorňujeme, že v texte bodu 6 sa uvádza, že v posudku znalca musí byť uvedený situačný nákres miesta na zabíjanie s vyznačením miest a prostriedkov k zaisteniu bezpečnosti streľby, a to najmä... kaliber zbrane, typ a energia strely. Nad tabuľkou je uvedené: "Minimálne požiadavky na kaliber a dopadovú energiu strely, ak nie je v posudku uvedené inak". Keďže v posudku znalca má byť uvedený kaliber a energia strely, stráca tabuľka s takýmto názvom opodstatnenie. Odporúčame vypustiť slová "ak nie je v posudku znalca uvedené inak" alebo iným vhodným spôsobom upraviť názov tabuľky. Súčasne odporúčame v dopĺňanom bode 6 uviesť, že minimálne požiadavky na kaliber zbrane a dopadovú energiu strely sú uvedené v tabuľke.  	O 	ČA 	Ak sa budú zabíjať zvieratá na poľovnej ploche napríklad pastva- napr. zranenie zvierat alebo zdivenie a nemožnosť manipulácie s ním atď. (nie je potrebný posudok znalca) osoba vykonávajúca túto činnosť musí použiť kaliber zbrane a typ projektilu uvedený v tabuľke. Posúdenie bezpečnosti použitia zbrane je na tejto osobe. Tieto parametre uvedené v tabuľke zaručujú bezpečné usmrtenie zvieraťa a teda zohľadňujú akékoľvek podmienky (druh zvieraťa, vzdialenosť v rámci údajov v tabuľke). Súdny znalec však pri vypracovaní posudku na použitie zbrane na farme ( nepoľovná plocha), keď má presne stanovené miesto na zabíjanie (má presné údaje o vzdialenosti na ktorú sa bude strieľať, o zabíjaných druhoch a váhových kategóriách) môže odporučiť na zabíjanie iný kaliber alebo typ strely vhodnejší v daných podmienkach. Napríklad pri streľbe na vzdialenosť 20 m je vhodnejšie použiť brokovú strelu s určitou hrúbkou brokov (viac projektilov) z dôvodu vyššej pravdepodobnosti zásahu mozgu, ale tiež takéto projektily majú oveľa kratší dolet a sú menej náchylné na odrazy (použitie je oveľa bezpečnejšie a tak isto zabezpečí bezpečné okamžité usmrtenie zvieraťa) . 	
MH SR 	k Doložke vybraných vplyvov 
Odporúčame predkladateľovi vyznačiť v Doložke vybraných vplyvov pozitívne a zároveň negatívne vplyvy na podnikateľské prostredie a vypracovať Analýzu vplyvov na podnikateľské prostredie v súlade s Aktualizovanou jednotnou metodikou na posudzovanie vybraných vplyvov. 
Odôvodnenie: 
Predkladaný návrh rozširuje metódy usmrcovania použité na zabíjanie, depopuláciu a iné situácie o strelnú zbraň s voľným projektilom, čo môže predstavovať pozitívny vplyv pre dotknuté subjekty (chovateľov). 
Pri zabíjaní týmto spôsobom však musí byť na použitie strelnej zbrane vypracovaný posudok znalca z odboru strelných zbraní a výbušnín, odvetvia posudzovania strelníc. Obstaranie tohto znaleckého posudku predstavuje náklady pre dotknutý subjekt a teda negatívny vplyv na dotknuté subjekty. 
V rámci analýzy vplyvov na podnikateľské prostredie preto odporúčame uviesť počet subjektov, ktorých sa môže táto zmena dotknúť (počet chovateľov), odhadované náklady na obstaranie jedného znaleckého posudku (aspoň rádovo v desiatkach, stovkách... eur) a popísať vplyv na fungovanie subjektov na trhu, príp. spoločensko-ekonomické vplyvy.  	O 	A 	Pripomienka zapracovaná do textu. 	
MDVaRR SR 	K čl. I 
V čl. I za slovom „typ“ odporúčame vložiť slovo „projektilu“ (ako v prílohe I nariadenia Rady (ES) č. 1099/2009 – kľúčové parametre metódy omračovania strelnou zbraňou s voľným projektilom), resp. slovo „náboja“ alebo „zbrane“. 	O 	A 	Pripomienka zapracovaná do textu. 	
MDVaRR SR 	K čl. I 
V čl. I pred slovami „energia strely“ odporúčame vložiť slovo „dopadová“ (ako vo vete nad tabuľkou), resp. odporúčame zvážiť nahradenie slov „energia strely“ slovami „kinetická energia strely na ústí hlavne“ (ako v zákone č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov) a následnú primeranú úpravu slov „dopadovú energiu strely“ vo vete nad tabuľkou a slov „Dopadová energia“ v tabuľke. 	O 	ČA 	Pripomienka bola čiastočne zapracovaná do textu. 	
MDVaRR SR 	K poznámke pod čiarou k odkazu 3 
V poznámke pod čiarou k odkazu 3 odporúčame vypustiť slová „o strelných zbraniach a strelive a o zmene a doplnení niektorých zákonov“ (úplná citácia zákona č. 190/2003 Z. z. je v poznámke pod čiarou k odkazu 1). 	O 	A 	Pripomienka zapracovaná do textu. 	
MO SR 	K vlastnému materiálu 
V súlade s bodom 21 Prílohy č. 5 k Legislatívnym pravidlám vlády Slovenskej republiky odporúčame odkazy 1, 2 a 3 nahradiť odkazmi 20, 21 a 22. 	O 	A 	Pripomienka zapracovaná do textu. 	
MO SR 	K poznámke pod čiarou k odkazu 1 
Za slovo „zákonov“ odporúčame doplniť slová „v znení neskorších predpisov“. 	O 	A 	Pripomienka zapracovaná do textu. 	
MZVaEZ SR 	K doložke zlučiteľnosti s právom EÚ 
Odporúčame do doložky zlučiteľnostti doplniť gestora a spolupracujúce rezorty 	O 	A 	Pripomienka zapracovaná do textu. 	
MPSVR SR 	K odkazom 1 až 3 
Odporúčame odkazy 1 až 3 označiť ako odkazy 20 až 22 a poznámky pod čiarou k jednotlivým odkazom odporúčame uviesť v súlade s Legislatívnymi pravidlami vlády Slovenskej republiky. 
Odôvodnenie: Legislatívno-technická pripomienka. 	O 	A 	Pripomienka zapracovaná do textu. 	
MŠVVaŠ SR 	K Čl. I 
V uvádzacej vete novelizačného bodu je potrebné slová „bodom 6“ nahradiť slovami „šiestym bodom“. Ide o legislatívno-technickú pripomienku. 	O 	A 	Pripomienka zapracovaná do textu. 	
MŠVVaŠ SR 	K poznámkam pod čiarou 
V navrhovanom znení šiesteho bodu je potrebné odkazy na poznámky pod čiarou prečíslovať a ich znenie uviesť nasledovne: 
„Poznámky pod čiarou k odkazom 20 až 22 znejú: 
„20) § 15 až 21 zákona č. 190/2003 Z. z. o strelných zbraniach a strelive a o zmene a doplnení niektorých zákonov v znení neskorších predpisov. 
21) Čl. 3 nariadenia Rady (ES) č. 1099/2009. 
22) Napríklad zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov, zákon č. 190/2003 Z. z., zákon č. 274/2009 Z. z. o poľovníctve a o zmene a doplnení niektorých zákonov v znení neskorších predpisov.“.“. 	O 	A 	Pripomienka zapracovaná do textu. 	
ŠÚ SR 	Materiál 
Číslovanie odkazov odporúčame upraviť v zmysle bodu 21 prílohy č.5 k Legislatívnym pravidlám vlády Slovenskej republiky a to tak, že čísla odkazov 1,2,3 odporúčame nahradiť číslami odkazov 20,21 a 22. 	O 	A 	Pripomienka zapracovaná do textu. 	
ŠÚ SR 	Materiál 
V poznámke pod čiarou k pôvodnému odkazu 3 (odporúčaný odkaz 22) odporúčame v zmysle bodu 22 prílohy č.5 k Legislatívnym pravidlám vlády Slovenskej republiky uviesť už iba skrátenú citáciu zákona č. 190/2003 Z.z.. 	O 	A 	Pripomienka zapracovaná do textu. 	
OAP SVL ÚV SR 	K článku I 
V prílohe č. 2 časti III bode 6, s cieľom zabezpečenia jednotnej aplikácie nariadenia vlády, odporúčame presnejšie určiť, aspoň demonštratívnym výpočtom prípadov (na vzor predkladacej správy, resp. dôvodovej správy), za akých podmienok je nevhodné použiť inú povolenú metódu usmrcovania ako strelnú zbraň s voľným projektilom (prvá veta navrhovaného bodu), a to priamo v texte prílohy nariadenia vlády. Navrhujeme, aby dôvody použitia strelnej zbrane s voľným projektilom sa uvádzali aj v posudku znalca podľa tretej vety navrhovaného bodu 6. 	O 	ČA 	Dôvody použitia strelnej zbrane s voľným projektilom nemôže riešiť znalec vo svojom posudku, nakoľko jeho úloha je zhodnotiť bezpečnosť použitia zbrane a všetky parametre s tým suvisiaceäTyp projektylu, uholvýstrelu, miesto) a nie či sa zabíja zviera z jatočných dôvodov alebo z dôvodu eradikácie. 	
GP SR 	Všeobecne 
Číslovanie odkazov a poznámok pod čiarou odporúčame upraviť podľa bodu 38 prílohy č. 5 k Legislatívnym pravidlám vlády Slovenskej republiky. 	O 	A 	Pripomienka zapracovaná do textu. 	
KOZ SR 	Stanovisko k návrhu nariadenia vlády Slovenskej republiky, ktorým sa dopĺňa nariadenie vlády Slovenskej republiky č. 432/2012 Z. z., ktorým sa ustanovujú požiadavky na ochranu zvierat počas usmrcovania 
KOZ SR nemá k predmetnému návrhu pripomienky.  	O 	A